Vestre Porsgrunn kirke

Vestre Porsgrunn kirke (også Imanuels kirke eller Vestsidens kirke) er en langkirke fra 1758 i Porsgrunn kommune i Telemark fylke. Byggverket er i tre og har 300 plasser. Kirkebygningen Kirken ble oppført av byggmester Joen Jacobsen og innviet 16. mars 1758. Kirken i Vestre Porsgrunn var den gang en del av Solum prestegjeld, men fra 1. januar 1764 ble det opprettet et nytt prestegjeld – Porsgrunn prestegjeld – som omfattet både Vestre Porsgrunn kirke og den jevngamle Østre Porsgrunn kirke. Brødrene Zacharias Simonsen Wesseltoft og Jørgen Simonsen Wesseltoft donerte en kirkeklokke til den nye kirken; på kirkeklokken står navnene deres og årstallet 1757. I 1766 fikk kirken bordkledning, og i 1777 ble det gjort om på interiøret. Blant annet ble korskillet fjernet, og kirken fikk tønnehvelving med påmalt himmel og skyer. I 1830 fikk kirken sakristitilbygg i øst, og rundt 1900 ble interiøret endret: Hvelvingen ble malt hvit, veggene fikk panel og mye av inventaret ble skiftet ut. Det ble gjort om på dette ved restaureringer i 1930-åra og 1956. I 1995 ble det installert nytt orgel i kirken, bygget av Ernst Junker. Kirkegården Kirkegården som omkranser Vestre Porsgrunn kirke ble tatt i bruk i 1690. Der stod det i si tid et gravkapell. På kirkegården finner man blant annet gravene til forfatterne Arthur Omre (1887–1967) og Bjørg Vik (1935–2018). Etter hvert som kirkegården er blitt fylt opp, har den nyere Tørmo kirkegård blitt tatt i bruk; der ligger også finner Tørmo kapell, som er et gravkapell fra 1914 (ombygget 1957). Referanser Litteratur Hoel, Per R.; Jacobsen, Ola Horg, red. (2008). Vestre Porsgrunn kirke 1758-2008. Immanuelkirken. Porsgrunn. CS1-vedlikehold: Flere navn: redaktørliste (link) Norby, Truls E. (2010). Kirken og byen. En beretning om Porsgrunns kirker gjennom 250 år. Porsgrunn: Norgesforlaget. ISBN 978-82-92765-41-8. Sørmoen, Oddbjørn; Havran, Jiri (2001). «Vestre Porsgrunn kirke». Kirker i Norge, bind 2: 1700-tallet. Skjønnhetens århundre. Oslo: ARFO. s. 146-149. ISBN 82-91399-10-7. CS1-vedlikehold: Flere navn: forfatterliste (link) Henriksveen, Herman, red. (1986). «Vestre Porsgrunn kirke». Kirker i Telemark. Stathelle: Flora forlag. s. 40-41. ISBN 82-90695-00-4. Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 499. ISBN 82-7527-022-7. Eksterne lenker (no) «Vestre Porsgrunn kirke». Kirkesøk. Den norske kirke. (no) «Vestre Porsgrunn kirke». Kulturminnesøk. Riksantikvaren – Direktoratet for kulturminneforvaltning. Porsgrunn kirkelige fellesråd om kommunens kirker